Narbonako katedrala

Narbonako katedrala edo San Justo eta San Pastor katedrala () Frantziako Narbona hirian dago. Narbonako Artzapezpikuen Jauregiaren barruan kokatuta dago. 1272an hasi zen eraikuntza baina ez da inoiz amaitu.Branner, Robert. Gothic Architecture. New York: George Braziller, Inc., 1967, ISBN 978-0-8076-0332-1, Plate 93. Bere 41 metrorekin Frantziako hirugarren katedralik altuena da, Amiens eta Bourgesen atzetik.https://www.renfe.com/es/eu/inspirate/destinos/narbonne/narbona-mas-intima  

 Historia 
Narbonako katedraleko klaustroa, eraikinaren hegoaldean, ez zen inoiz amaitu. 1272an hasi zen eta 1340. urte amaiera arte iraun zuten obrek. Obrekin aurrera jarraitzeko, erromatarren harresien zati bat eraitsi beharko zen, eta hiribilduko kontsulek kontra egin zuten, elizaren eta kontsulen artean auzia sortuz. 1353an, Printze Beltzak hiriari eraso egin zion, eta harresiak hiriaren defentsa ona zela erakutsi zuen, eta, beraz, ez zen berriro haren eraispenari buruz hitz egin. 

Bigarren klaustroa XIV. mendearen amaieran eta XV. mendearen hasieran eraiki zen. XVIII. mendearen hasieran, artzapezpiku batek obrekin jarraitu nahi izan zuen, eta, horren ondorioz, mendebaldean dagoen eraikin bitxi bat sortu zen. XIX. mendearen erdialdean Viollet-le-Ducek fatxada jarri nahi izan zion, baina ez zuen lortu.

Proiektua Jean Deschamps maisuak eraiki zuen, Clermont-Ferrand eta Limogesko katedralen egilea bera. Katedrala, ia osorik, estilo gotikokoa da, baina baditu gotorleku-itxura ematen dioten dorre batzuk; dorre horiek ez dira apaingarriak; izan ere, multzoak hiriaren defentsarako balio izan zuen.

 Iruditegia 

 Erreferentziak 

 Kanpo estekak 

Kategoria:Narbonako eraikinak
Kategoria:Frantziako katedral gotikoak
Kategoria:XIII. mendeko arkitektura
Kategoria:Okzitania eskualdea
Kategoria:Frantziako katedralak
Kategoria:Okzitaniako monumentu historikoak